आईपीएल में खेल सकते हैं पाक खिलाड़ी : शुक्ला  
इंडियन प्रीमियर लीग के नए चेयरमैन राजीव शुक्ला ने बयान दिया है कि पाकिस्तानी खिलाड़ियों पर कोई बैन नहीं है।
आईपीएल में खेलने के इच्छुक पाकिस्तानी खिलाड़ियों के लिए अच्छी खबर है। आईपीएल के नए चेयरमैन राजीव शुक्ला ने बयान दिया है कि पाकिस्तानी खिलाड़ियों पर कोई बैन नहीं है और पाकिस्तानी खिलाड़ियों को आईपीएल का हिस्सा बनाया जा सकता है। गौरतलब है कि आईपीएल के पहले सीजन के बाद से पाकिस्तानी खिलाड़ियों को आईपीएल में नहीं खिलाया गया है।   2010 की नीलामी में उमर गुल और शाहिद अफरीदी के नाम जरूर थे लेकिन किसी भी फ्रेंचायज़ी ने उन्हें टीम में नहीं चुना था जिसकी पाकिस्तान में काफी आलोचना हुई थी। अब अगर कमिश्नर की हरी झंडी मिल जाती है तो कई टीमें पाकिस्तानी खिलाड़ियों में दिलस्चपी ले सकती हैं।